Public procurement notice: Contract Notice
Published: 2016-04-19
Buyer: Den Europæiske Union
Country: BE
Contract type: Services
Procedure: Restricted procedure
CPV classification: 71356200 | 71520000: Construction supervision services
Submission deadline: 2016-05-19
EU fund: ESF

Technical requirements: BE-Bruxelles: Teknisk bistand til og tilsyn med bygge- og anlægskontrakter vedrørende vand- og spildevandsnet i den nordlige del af Cypern
Kontrahenten skal være ansvarlig for tilsyn med bygge- og anlægsarbejder inden for vand- og spildevandssektoren i henhold til støtteprogrammet for det tyrkisk-cypriotiske samfund.
Det forventes, at de investeringer, der skal føres tilsyn med, vil omfatte, men ikke er begrænset til følgende arbejder:
Kontrahentens primære opgave bliver tilsyn med og administration af de enkelte bygge- og anlægskontrakter i egenskab af ingeniør/tilsynsførende i overensstemmelse med FIDIC's kontraktvilkår for bygge- og anlægsarbejder (»rød bog«), tilpasset for at tage hensyn til de relevante bestemmelser i PRAG.
Kontrahentens yderligere opgaver kan omfatte gennemgang af elementer i den detaljerede projektering og/eller afgivelse af sagkyndig udtalelse til den ordregivende myndighed/bygherre vedrørende ændringer.
Tjenesteydelserne vil blive gennemført i den nordlige del af Cypern, sammen med både langtidsansatte eksperter og korttidsansatte specialister.
Den ordregivende myndighed kan efter eget skøn udvide projektets varighed og/eller omfang med forbehold for tilgængelig finansiering, op til det anslåede beløb på cirka 1 000 000 EUR. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle juridiske personer, der deltager enten individuelt eller i en sammenslutning (et konsortium) af ansøgere, der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres, dvs. Rådets forordning (EF) nr. 389/2006 af 27.2.2006 om oprettelse af et instrument for økonomisk støtte til fremme af den økonomiske udvikling af det tyrkisk-cypriotiske samfund og ændring af forordning (EF) nr. 2667/2000 om Det Europæiske Genopbygningsagentur (jf. også punkt 29 nedenfor). I artikel 9, stk. 1, første led, i Rådets forordning (EF) nr. 389/2006, står, at »Deltagelse i indkøbs- eller bistandskontrakter, der finansieres i henhold til denne forordning, er åben for alle fysiske eller juridiske personer i Den Europæiske Unions medlemsstater«. Med hensyn til ovennævnte artikel 9, stk. 1, første led, har Rådet bemærket, at udtrykket »fysiske eller juridiske personer i Den Europæiske Unions medlemsstater« inkluderer dem, der bor eller er etableret »i de områder af Republikken Cypern, hvor regeringen for Republikken Cypern ikke udøver faktisk kontrol«. Kommissionen har ydermere fastslået, at »det overordnede mål med dette instrument for økonomisk støtte er at fremme den økonomiske udvikling i det tyrkisk-cypriotiske samfund. Kommissionen forstår derfor udtrykket »alle fysiske eller juridiske personer i Den Europæiske Unions medlemsstater« i forordningens artikel 9 paragraf 1 sådan, at det inkluderer alle faktisk eksisterende juridiske personer, der bor eller er etableret i områderne. Dette indebærer ikke anerkendelse af nogen offentlig myndighed i områderne ud over regeringen for Republikken Cypern«. Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.